هونه‌رمه‌نڎە به‌رماڵ چه‌مە بۊنەو ١١ه‌مین ساڵیاڎو ئاخېزو ١٩و ته‌مووزیۊ، كلیپێۋەش به‌نامۍ "هه‌ناسه‌و ئاخېزیۊ" ۋەڵاکەرڎۊ و چا بارۊ ۋاتش: ڕېخەو ئا گۆرانیۍ و ۋه‌رهه‌میە‌ چا ئاخېزۊ سه‌رچەمەش گرتەن‌ كه‌ گەشمەرڎۍ بنەڕەتشا نیانەرە، حه‌ر پۊکەیچ گۆرانییه‌كېش پێشكه‌ش به‌ تەمامو گەشمەرڎا ۋەرنیشتی کەرڎەن.
" هونه‌ر و جەنگ پېۋەرە هۊنمېۋە"
ئاخېزو ۋەرنیشتی بی بە نمونېۋە سەرو ئاستو جەهانی. چوونكی‌ ئاخېزۍ پا جۊرەبۍ كه‌ چنەشەنە ژمارېۋە فرە زارۊڵۍ، ژەنی، ئەڎۍ و تاتۍ پېۋەرە جە بەرەکا جەنگینە گەشمەرڎۍ بیۍ. ئی ئاخېزە هەڵای ۋەردەواما. حەر پۊکەی هونه‌ر، جەنگ و ژیای پېۋەرە ۋه‌رده‌وامېنۍ. ئێمه‌ ئانیشا پېۋەرە هۊنمېۋە.
ئاماژه‌ش پانەیچ کەرڎ، جە ١١ه‌مین ساڵیاڎو ئاخېزو ١٩و ته‌مووزینە، گۆرانییه‌كېم پێشكه‌ش به‌ گرڎوو گەشمەرڎا ۋەرنیشتی کەرو.
شیعرەو گۆرانییه‌كۍ جە نۋیستەی مه‌دیا دۆز-ېن، ئاواز و مۊسیقاکەیچش جە لایەنو هونه‌رمه‌نڎ به‌رماڵ چه‌م-ېوە‌ نریانەرە و هادی موراڎیچ هەرمانەو مۆنتاجه‌كه‌یش کەرڎەن.
هـ . ش
